b'\n_START_ARTICLE_\nStephen A. Smith\n_START_SECTION_\nMladost\n_START_PARAGRAPH_\nRodil se je v newyor\xc5\xa1ki mestni \xc4\x8detrti Bronx, odrasel pa v soseski Hollis v \xc4\x8detrti Queens. Ima \xc5\xa1tiri starej\xc5\xa1e sestre._NEWLINE_\xc5\xa0tudiral je na univerzi Winston-Salem State University, zgodovinsko prete\xc5\xbeno univerzi \xc4\x8drncev v Severni Karolini. Med \xc5\xa1tudijem je igral za ko\xc5\xa1arkarsko ekipo univerze pod vodstvom trenerja in \xc4\x8dlana ko\xc5\xa1arkarskega Hrama Slavnih Clarenca Gainesa. Kasneje je za \xc4\x8dasopis univerze spisal \xc4\x8dlanek, v katerem je pokomentiral mo\xc5\xbenost, da se je Gaines upokojil zaradi zdravstvenih razlogov.  Je \xc4\x8dlan bratov\xc5\xa1\xc4\x8dine Omega Psi Phi.\n_START_SECTION_\nTisk\n_START_PARAGRAPH_\nLeta 1993 je kot \xc5\xa1portni kolumnist prispeval za newyor\xc5\xa1ki \xc4\x8dasnik Daily News._NEWLINE_Leto kasneje je postal redni pisec \xc4\x8dasnika The Philadelphia Inquirer. Preden je postal poro\xc4\x8devalec mo\xc5\xa1tva Philadelphia 76ers v ligi NBA, je za filadelfijski \xc4\x8dasnik pisal o splo\xc5\xa1nih temah, kasneje pa kot \xc5\xa1portni kolumnist. 23. avgusta 2007 ga je \xc4\x8dasnik odstavil iz polo\xc5\xbeaja kolumnista in ga premaknil v vlogo splo\xc5\xa1nega poro\xc4\x8devalca. Pred delom za Inquirer in Daily News je pisal \xc5\xa1e za Winston-Salem Journal in Greensboro News and Record. Leta 2008 je so\xc4\x8dasno s pri\xc4\x8detkom Smithovega lastnega bloga Inquirer enostransko kon\xc4\x8dal svoje sodelovanje z njim. Februarja 2010 se je k \xc4\x8dasniku vrnil, a je po razsoditvi arbitra\xc5\xbenika moral iz svoje spletne strani in televizijskih oddaj izlo\xc4\x8diti svoja politi\xc4\x8dna mi\xc5\xa1ljenja.\n_START_SECTION_\nRadio\n_START_PARAGRAPH_\n11. aprila 2005 je s svojo\xc2\xa0\xc2\xbbdesno roko\xc2\xab, Brandonom Tierneyem, postal gostitelj opoldanske radijske oddaje na newyor\xc5\xa1kem radiu WEPN. 20. septembra 2007 je njegova oddaja bila premaknjena iz termina 12:00-14:00 na termin 14:00-16:00, pri \xc4\x8demer je drugo uro programa \xc5\xa1irom zda prena\xc5\xa1al ESPN Radio, na sporedu katerega je Smithova oddaja zamenjala The Dan Patrick Show. Oddaja je s prena\xc5\xa1anjem prenehala aprila 2008, saj si je Smith \xc5\xbeelel ve\xc4\x8d zadol\xc5\xbeitev pri svojem televizijskem delu, 1. maja pa je njegov termin prevzel Scott Van Pelt._NEWLINE_Novembra 2009 je Smith postal strokovni komentator radia Fox Sports Radio. Prav on je med popoldansko oddajo Chrisa Myersa in Steva Hartmana 25. novembra razodel zgodbo o upokojitvi Allena Iversona. Slednji je svoj pokoj hitro kon\xc4\x8dal in se mo\xc5\xa1tvu Philadelphia 76ers ponovno pridru\xc5\xbeil 2. decembra._NEWLINE_4. januarja 2010 je pri omenjenem radiu postal redni voditelj jutranjega programa, pri \xc4\x8demer je zamenjal priljubljenega Steva Czabana. Pogosto ga lahko tudi sli\xc5\xa1imo kot telefonskega sogovornika oddaj Marka Levina in Seana Hannityja._NEWLINE_Zgodaj leta 2011 je svoje sodelovanje pri jutranjem program zaklju\xc4\x8dil in pri radiu presedlal v vlogo strokovnega sogovorca. Jutranji program je tako nadomestila oddaja Zakk and Jack._NEWLINE_1. februarja 2011 je oznanil, da se bo vrnil k televizijski hi\xc5\xa1i ESPN, kjer bo gostil lokalne radijske oddaje v New Yorku in Los Angelesu. 24. aprila 2012 je zadnji\xc4\x8d sodeloval pri oddaji radia LA 710 ESPN.\n_START_SECTION_\nTelevizija\n_START_PARAGRAPH_\nSvojo televizijsko pot je Smith pri\xc4\x8del leta 1999 pri nekdanji televizijski hi\xc5\xa1i CNN/SI._NEWLINE_Dandanes pri ESPN-u pogosto sodeluje kot ko\xc5\xa1arkarski analitik in vodja pogovornih oddaj. Med avgustom 2005 in januarjem 2007 je pri ESPN-u vodil dnevno enourno oddajo po imenu Quite Frankly with Stephen A. Smith, po tem pa se je osredoto\xc4\x8dil na vlogo ko\xc5\xa1arkarskega strokovnega komentatorja._NEWLINE_Pri omenjeni televizijski hi\xc5\xa1i se je pojavil \xc5\xa1e na razli\xc4\x8dnih drugih oddajah, kot so na primer resni\xc4\x8dnostna serija Dream Job, Pardon the Interruption, Jim Rome is Burning in 1st and 10. Vodil je celo nedeljski jutranji SportsCenter. 17. aprila 2009 je na svoji spletni strani objavil, da bo 1. maja 2009 zapustil ESPN. \xc4\x8casnik Los Angeles Times je pri tem poro\xc4\x8dal, da je ESPN pri tem dejala:\xc2\xa0\xc2\xbbOdlo\xc4\x8dili se, da bomo od\xc5\xa1li v druga\xc4\x8dno smer.\xc2\xab,  a vir Big Lead Sports-a meni, da se je pri sodelovanju Smitha in ESPN zataknilo pri pogajalski mizi.  ESPN naj bi ponudila precej manj, kot je Smith prejemal predhodno (sicer pri ve\xc4\x8d medijih), kar naj bi Smitha odvrnilo. Nato mu je televizijska hi\xc5\xa1a omogo\xc4\x8dila, da jo nemudoma zapusti in prejme ves denar, ki mu ga je \xc5\xa1e dol\xc5\xbena, ali pa ostane in v celoti oddela svojo pogodbo, pri \xc4\x8demer se je Smith odlo\xc4\x8dil, da bo ostal. Kasneje se je k televizijski hi\xc5\xa1i vrnil._NEWLINE_8. in 9. julija 2009 je kot posebni komentator ob pogrebu Michaela Jacksona sodeloval pri programu MSNBC Wednesday. Pri tem je na zanimiv na\xc4\x8din pokomentiral na\xc4\x8din porabe javnega denarja v primerjavi s \xc5\xa1ampionsko parado kluba Los Angeles Lakers. Nedavno se je televizijski hi\xc5\xa1i pridru\xc5\xbeil pri oddajah Morning Joe, The Dylan Ratigan Show in The Ed Show._NEWLINE_30. aprila 2012 je Smith uradno postal stalni \xc4\x8dlan posadke oddaje First Take, v kateri se pojavlja petkrat tedensko._NEWLINE_Pojavljal se je kot mo\xc5\xbeni kandidat za vlogo 2K Insider-ja v videoigricah NBA 2K10, NBA 2K11 in NBA 2K12, natan\xc4\x8dneje v igralskem na\xc4\x8dinu My Player Mode.\n_START_SECTION_\nIgralska kariera\n_START_PARAGRAPH_\nV vlogi igralca se je prvi\xc4\x8d pojavil 2. februarja 2007 kot televizijski poro\xc4\x8devalec v ABC-jevi telenoveli General Hospital. Kasneje istega leta je med prizorom dvojnega zmenka nastopil \xc5\xa1e v filmu Chrisa Rocka Mislim, da ljubim svojo \xc5\xbeeno.'